Diari Oficial de la Generalitat Valenciana


Sumari del DOGV 2767, del 11-06-1996 (1996/838435)

RESOLUCIÓ de 26 de març de 1996, del director general de Justícia de la Conselleria d'Administració Pública, en què s'acorda inscriure en el Registre de Fundacions de la Comunitat Valenciana la Fundació per a la Promoció Integral de l'Ocupació a la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2767

Data del DOGV
:   11-06-1996

Secció del DOGV
:   ALTRES DISPOSICIONS

Número del document
:   1996/838435


Data del document
:   26-03-1996

Organisme emissor
:   Conselleria d'Administració Pública

Tipus de document
:   Resolució

RESOLUCIó de 26 de març de 1996, del director general de Justícia de la Conselleria d'Administració Pública, en què s'acorda inscriure en el Registre de Fundacions de la Comunitat Valenciana la Fundació per a la Promoció Integral de l'Ocupació a la Comunitat Valenciana.   
Vist l'expedient iniciat a instàncies del senyor Antonio Velasco PaÑos, com a president de la Fundació per a la Promoció Integral de l'Ocupació a la Comunitat Valenciana, basant-se en els següents:  
Fets  
Primer  
Per escriptura pública de data 20 de setembre de 1995, atorgada davant el notari del Col·legi de València senyor Alfredo Granell Dasi, amb el número 1.355 de protocol, modificada per escriptura pública de data 22 de febrer de 1996 atorgada davant el mateix notari amb el número 313 de protocol, van comparèixer el senyor Antonio Velasco PaÑos, la senyora Julia Policsany Benedito, la senyora Lucia Gómez Grau, la senyora María Isabel Benlloch Dualde, el senyor Vicente Dus Vivó i el senyor Roberto Martínez Cifre, aquest últim a l'efecte de l'acceptació del càrrec de patró, tots en el seu nom i dret, i van manifestar la seua voluntat de constituir la fundació denominada Fundació per a la Promoció Integral de l'Ocupació a la Comunitat Valenciana.  
Aquesta Fundació es constitueix a l'empara d'allò previst en el Reial Decret 735/1995, de 5 de maig, pel qual es regulen les agències de col·locació sense ànim de lucre i els serveis integrats per a l'ocupació.   
Segon  
Segons l'article 8 dels estatuts l'objecte i la finalitat de la Fundació són la gestió, la tramitació i el tractament de la desocupació en tot l'àmbit de la Comunitat Valenciana, d'acord amb la normativa vigent, i també la promoció de l'ocupació, utilitzant tot tipus de mitjans materials i amb la col·laboració en cada moment dels professionals més adequats per a aconseguir aquest objectiu.  
També com a objecte social s'inclou la promoció de convenis de col·laboració amb els organismes oficials que despleguen plans per a la promoció de l'ocupació, tant en l'àmbit nacional com en el de la Comunitat Valenciana, per tal d'establir oficines de tractament de l'ocupació temporal i de gestió continuada de col·locacions, exercint la mediació entre les empreses i els treballadors.  
Adreçat a col·lectius de treballadors, empresaris i professionals que desitgen millorar el nivell de qualificació tècnica i professional i a grups de universitaris, que hagen decidit incorporar-se al món laboral, es programaran periòdicament seminaris i cursos de formació i reciclatge en matèries específiques, dins dels corresponents camps d'actuació professional i de desenvolupament sociolaboral, incorporant en els programes que s'impartisquen el coneixement de les noves tecnologies i exposant les últimes línies d'investigació i desenvolupament en els corresponents camps.  
La Fundació podrà emetre butlletins informatius i publicacions monogràfiques sobre les matèries que tracten els seminaris impartits per la Fundació i sobre temes de formació ocupacional i de treball.   
La Fundació promourà la realització d'estudis i estadístiques sobre l'ocupació a la Comunitat Valenciana.  
La Fundació també donarà suport a iniciatives adreçades a fomentar la integració del major en la societat, en la seua faceta laboral, desplegant activitats de participació conjunta i realitzant estudis sobre les necessitats sociolaborals d'aquest col·lectiu i sobre l'establiment i la regulació de l'ocupació voluntària de jubilats.  
Tercer  
La dotació inicial de la Fundació és d'un milió set-centes vint mil pessetes (1.720.000 PTA) que s'aporta de la manera següent:  
a) Per aportació en efectiu en el moment fundacional de la quantitat de 430.000 PTA (quatre-centes trenta mil pessetes), dipositades a nom de la Fundació al Banco Zaragozano, urbana número 8, de València, segons certificat acreditatiu annex a l'escriptura de constitució, satisfetes per les persones i en les quantitats que a continuació es detallen:  
El senyor Antonio Velasco PaÑos, cent mil pessetes (100.000 PTA), la senyora Julia Policsany Benedito, cent deu mil pessetes (110.000 PTA), el senyor Vicente Dus Vivó, dues-centes mil pessetes (200.000 PTA), la senyora María Isabel Benlloch Dualde, deu mil pessetes (10.000 PTA) i la senyora Lucía Gómez Grau, deu mil pessetes (10.000 PTA).   
b) La resta hauran d'aportar-les en la mateixa proporció en què han fet l'aportació inicial, en el termini màxim de dos anys, comptadors des del dia 20 de setembre de 1995, mitjançant l'aportació en diners en una o diverses vegades segons decidisca el Patronat.  
Quart  
El govern de la Fundació estarà a càrrec d'un Patronat integrat per un president, un vicepresident i un tresorer. Les vacants que es produïsquen en el si del patronat com a òrgan de govern, es cobriran per acord del patronat. Els càrrecs del Patronat són absolutament gratuïts.  
El Patronat inicial queda constituït de la manera següent:  
- President: Antonio Velasco PaÑos.  
- Vicepresidenta: Julia Policsany Benedito  
- Tresorer: Roberto Martínez Cifre.  
Totes les persones nomenades, presents i representats, accepten els càrrecs.  
Cinqué  
La resta de l'articulat estatutari regula totes les qüestions previstes legalment en matèria de fundacions.  
Fonaments jurídics  
Primer  
La Constitució recull, en el títol I, capítol II, secció II, article 34, el dret de fundació per a finalitats d'interès general.  
Segon  
L'article 1 de la Llei 30/1994, de 24 de novembre, de Fundacions i d'Incentius Fiscals a la Participació Privada en Activitats d'Interès General, estableix que són fundacions les organitzacions constituïdes sense ànim de lucre que, per voluntat dels seus creadors, tenen afectat de manera duradora el seu patrimoni a la realització de finalitats d'interès general, circumstàncies que concorren en aquest cas.  
Tercer  
La carta fundacional i els estatuts continguts en l'escriptura pública de 20 de setembre de 1995, número 1.355 de protocol, modificada per escriptura pública de data 22 de febrer de 1996, atorgada davant el mateix notari amb el número 313 de protocol, reuneixen els requisits bàsics dels articles 8 i 9 de la vigent Llei 30/1994, de 24 de novembre, i també les prescripcions de la resta de l'articulat, per la qual cosa la Fundació per a la Promoció Integral de l'Ocupació a la Comunitat Valenciana, pot ser reconeguda com a fundació, tenint en compte l'objectiu que pretén segons l'article 8 dels seus estatuts.  
Quart  
Examinades les finalitats de la Fundació i la dotació, aquelles es consideren d'interés general i la dotació inicialment suficient per a la inscripció, d'acord amb allò establit en l'article 11.b) del Decret 60/1995, de 18 d'abril del Govern Valencià, de Creació del Registre i Protectorat de Fundacions de la Comunitat Valenciana, en relació amb l'article 36 de la Llei 30/1994, de 24 de novembre, de Fundacions i d'Incentius Fiscals a la Participació Privada en Activitats d'Interés General.  
Cinqué  
L'expedient ha estat tramitat a la Direcció General de Justícia de la Conselleria d'Administració Pública, a través del Servei d'Entitats Jurídiques, en virtut de les atribucions que té conferides pel Decret 210/1995, de 24 de juliol, del Govern Valencià, pel qual s'aprova el Reglament Orgànic i Funcional de la Conselleria d'Administració Pública, en relació amb el Decret 60/95, de 18 d'abril, del Govern Valencià, de creació del Registre i Protectorat de Fundacions de la Comunitat Valenciana.  
Vistos la Constitució, la Llei 30/1994, de 24 de novembre, de Fundacions i d'Incentius Fiscals a la Participació Privada en Activitats d'Interès General, el Decret 60/1995, de 18 d'abril, del Govern Valencià, i l'Ordre de 19 de gener de la Conselleria d'Administració Pública per la qual s'estableix la data d'inici de les activitats del Registre i Protectorat de Fundacions, resolc:  
Primer  
Reconéixer com a fundació la denominada Fundació per a la Promoció Integral de l'Ocupació a la Comunitat Valenciana, amb domicili a València, carrer de Conca, 29, baix.  
Segon  
Confiar el govern de la Fundació al Patronat determinat per l'escriptura de data 22 de febrer de 1996, atorgada davant el mateix notari amb el número 313 de protocol.  
Notifiqueu la present resolució, advertint que contra aquesta, que no posa fi a la via administrativa, s'hi pot interposar un recurs ordinari davant el mateix òrgan o davant el conseller d'Administració Pública, en el termini d'un mes, comptador a partir de la data de la seua notificació, de conformitat amb el que disposen el Decret 60/1995, de 18 d'abril, del Govern Valencià, de Creació del Registre i Protectorat de Fundacions de la Comunitat Valenciana, en relació amb l'article 114 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 26 de març de 1996.- El director general de Justícia: Eloy Velasco NúÑez.